Kaj je zgodovina?
Nekaj, kar napišejo zmagovalci.
Obstaja stereotip, da bi se zgodovina morala osredotočati na voditelje,
kot sta Lenin ali Trotsky.
Posledično ljudje v mnogih državah, kot je moja, Rusija,
gledajo na zgodovino kot na nekaj, kar je vnaprej določeno
ali nekaj, na kar vplivajo voditelji,
navadni ljudje pa na to nimajo nobenega vpliva.
Mnogi Rusi dandanes ne verjamejo, da bi Rusjia lahko kadar koli bila
ali kadar koli bo resnično demokratična dežela,
to pa zaradi načina, na katerega se zgodovino prikazuje
državljanom Rusije.
In to ni res.
Da bi to dokazal, sem dve leti svojega življenja poskušal iti 100 let nazaj,
v leto 1917,
leto ruske revolucije.
Vprašal sem se, kako bi bilo, če bi pred 100 leti obstajala internet in Facebook.
Tako smo lani vzpostavili družbeno omrežje za mrtve ljudi
in projekt imenovali Project1917.com.
Moj tim in jaz smo ustvarili programsko opremo,
digitalizirali in naložili vse mogoče resnične dnevnike in pisma,
ki jih je napisalo več kot 3000 ljudi
pred 100 leti.
Tako lahko vsak uporabnik naše spletne strani ali aplikacije
sledi novicam za vsak dan leta 1917
in bere, kaj so ljudje, na primer Stravinsky in Trotsky,
Lenin ali Pavlova in drugi, razmišljali in čutili.
Gledamo vse te osebnosti, kot navadne ljudi, kot vi ali jaz,
ne polbogove,
in vidimo, da zgodovina sestoji iz njihovih napak, strahov, slabosti,
ne le iz njihovh 'genialnih idej'.
Naš projekt je bil šokanten za mnoge Ruse,
ki so včasih mislili, da je bila naša država vedno avtokratski imperij
in da ideje o svobodi in demokraciji nikoli ne bi mogli prevladati,
ker demokracija preprosto ni bila naša usoda.
A če pogledamo širše,
ni tako črno-belo.
Da, leto 1917 je privedlo do 70 let komunistične diktature.
A s tem projektom vidimo, da bi Rusija lahko imela drugačno zgodovino
in demokratično prihodnost, kot so jo lahko in še vedno imajo druge države.
Ob branju besedil iz leta 1917
spoznamo, da je bila Rusija prva država na svetu,
ki je odpravila smrtno kazen,
in ena od prvih, ki je ženskam podelila volino pravico.
Poznavanje zgodovine in razumevanje, kako so navadni ljudje vplivali nanjo,
nam lahko pomaga ustvariti boljšo prihodnost,
ker je zgodovina samo vaja za to, kar se dogaja prav zdaj.
Potrebujemo nove načine za pripovedovanje zgodovine
in letos smo na primer
začeli novi spletni projekt, ki se imenuje 1968Digital.com.
Gre za spletno dokumentarno serijo,
ki vam daje občutek tistega leta, 1968,
leta, ki so ga zaznamovale globalne družbene spremembe,
ki so na razne načine ustvarile svet, kot ga danes poznamo.
A zgodovino oživljamo,
ko si predstavljamo, kaj bi bilo, če bi vsi protagonisti lahko uporabljali
mobilne telefone.
In vidimo, da se je veliko posameznikov
soočalo z enakimi izzivi in se borilo za iste vrednote,
ne glede na to, ali so živeli v ZDA ali ZSSR,
v Franciji, na Kitajskem ali na Čehoslovaškem.
Z izpostavljanjem zgodovine na tako demokratičen način
skozi družbene medije
kažemo, da ljudje na oblasti niso edini, ki odločajo.
To daje vsakemu uporabniku možnost, da zahteva zgodovino zase.
Navadni ljudje so pomembni.
Imajo vpliv.
Ideje so pomembne.
Novinarji, znanstveniki, filozofi so pomembni.
Mi oblikujemo družbo.
Mi vsi ustvarjamo zgodovino.
Hvala.
(aplavz)